Oyada məni
Xəstə düşüb qürbət eldə yataram, 
Bir kimsənəm yoxdu oyada məni.
O siyah telləri, şirin dilləri,
Salıbdı sönməyən, oy, oda məni.

Evinin dalında çeşmədə su var, 
Gözüm gördü, könlüm eylədi qubar, 
Məndən qeyri bəlkə bir sevgisi var,
Ol səbəbdən salmır o yada məni.

Sənsən Qurbaninin gül üzlü yarı, 
Qalsa qürbət eldə artar azarı,
Hərdən oğrun baxır o mənə sarı, 
Baxışı yandırar ay o da məni.
Qoşmalar